Tehnička kultura – kriterij ocjenjivanja

Provjeravanje znanja:

Pismeno: kod pismenog provjeravanja znanja, ocjena se definira prema broju bodova koje je učenik ostvario, prema kriteriju izraženom u postotcima

0% - 49.9% nedovoljan

50% - 62.9% dovoljan

63% - 75.9% dobar

76% - 88.9% vrlo dobar

89% - 100% odličan

Usmeno: kod usmenog provjeravanja znanja ocjena se definira prema istom kriteriju kao i kod pismenog provjeravanja znanja. Odgovori na pitanja donose određeni broj bodova, te se u konačnici ocjena izračunava.

Praktični rad: kod svakog praktičnog rada vrednuju se, vrijednostima od 1 do 5, sljedeći elementi: organizacija radnog mjesta, primjena zaštite na radu, odnos prema radu, samostalnost u radu, preciznost i/ili urednost rada, izgled uporabnog predmeta, funkcionalnost te urednost radnog mjesta. Ocjenu kreira konačan zbir pojedinačnih ocjena prema kriteriju:

36 – 40 odličan

31 – 35 vrlo dobar

26 – 30 dobar

21 – 25 dovoljan

≤ 20 nedovoljan

Tehničko crtanje: kod tehničkog crteža ocjenu kreira broj pogrešaka na crtežu. Postoje različiti tehnički crteži, pa tako i različite pogreške. U svakom slučaju, učenici će prije svakog crtanja za ocjenu biti upoznati s klasifikacijom pogrešaka koje se dijele u dvije skupine:

- ,,velike“ pogreške (npr. ne poštovanje pravila tehničkog crtanja, korištenje pogrešne vrste crta, izrazito odstupanje od paralelnosti ili zadanog kuta…)

- ,,male“ pogreške (npr. debljina crta, manja odstupanja od paralelnosti ili zadanog kuta, manja odstupanja pri kotiranju…)

Velike pogreške donose 3 negativna boda, a manje 1 negativni bod. Ocjenjivanje je po kriteriju:

0, -1, -2, -3 odličan

-4, -5 vrlo dobar

-6, -7 dobar

-8, -9 dovoljan

-9 i više nedovoljan

Bilježnica: bilježnica mora imati sve obrađene sadržaje, okvire i mora biti uredna. Postotna odstupanja kreiraju ocjenu u skladu s kriterijem kod provjeravanja znanja.

Radna bilježnica: vrijedi isto kao i kod bilježnice.

S ciljem sprječavanja potencionalno opasnog ponašanja (obzirom da se radi s raznim alatima), svaka opasna radnja se sankcionira (usmenim upozorenjem, pisanom napomenom, smanjenjem ocjene praktičnog rada ili negativnom ocjenom u rubrici ,,Kultura rada“).

Svako kršenje Statuta škole ili Kućnog reda škole evidentira se u Ednevnik.